בולי חנוכה

חג החנוכה זכה לבולי דואר רבים בישראל, בארצות הברית, בקנדה, בהודו ובאיי מרשל. מוטיב מרכזי בבולים אלה הוא החנוכייה, ולעיתים מופיע בהם הסביבון. בשנת 1972 הונפקה סדרת בולי חנוכה בעיצוב צבי נרקיס. בסדרה שלושה בולים שעל כל אחד מהם צילום של חנוכייה, ממרוקו, מפולין ומגרמניה, מאוסף מוזיאון ישראל. בשנים 1993–1999 הונפקת סדרה בת שמונה בולי חנוכה (שלושה בשנת 1993, שניים בשנת 1997 ואחד בכל אחת מהשנים 1994, 1995, 1999, בעיצוב יגאל גבאי. על כל בול מוצג פריט יודאיקה הקשור בחנוכה. בשנת 1992, לציון 20 שנה לכינון יחסים דיפלומטיים בין הודו לישראל הונפקו שני בולים משותפים בישראל ובהודו, האחד לציון חג האורים היהודי - חנוכה, והשני לציון חג האורים ההינדי - דיפאוולי. בשנת 1996 הונפק לראשונה בול חנוכה משותף לארצות הברית ולישראל (ראו הרחבה להלן). בשנת 2014 הונפק בול חנוכה שבו ציור של ילד וילדה לפני חנוכייה, בעיצוב רינת גלבוע. שובל הבול מציג קערת סופגניות. בשנת 2018 הונפק פעם נוספת בול חנוכה משותף לארצות הברית ולישראל. הבול עוצב בידי אתל קסלר, והוא מציג איור אמנותי של חנוכייה שנוצר בידי תמר פישמן. בבולים נוספים מופיעים סמלי חנוכה: בשנת 1957 הונפק בול לרגל מלאת יובל לבית הספר לאמנות "בצלאל". לצד מבנה בית הספר הוצגה בבול חנוכייה שנשמרה באוסף היודאיקה של בית הספר. בשנת 1975 הונפקה סדרה של שלושה בולים בשם "אמנות הציור", שהוקדשה לחגי ישראל. בבול המוקדש לחנוכה מוצג ציורו של מוריץ אופנהיים המתאר את חנוכה. בשנת 2002 הונפקה סדרה של תריסר בולים בעיצוב מירי ניסטור סופר, המוקדשים לחודשי הלוח העברי. בבול המוקדש לחודש כסלו מוצגים נרות חנוכה וסביבון. בשנת 2013 הונפק בול לכבוד החג של החגים המצוין בחיפה, בעיצוב לימור פרץ-סמיה, ובו איור סמלי של חנוכייה, פנס ועץ אשוח - סמלי חנוכה, רמדאן וחג המולד, בהתאמה. צילום של חנוכייה הופיע גם על בול בסדרת "50 שנה למוזיאון ישראל" בעיצוב אסנת אשל, שהונפקה בשנת 2015. שירות הדואר של ארצות הברית הנפיק פעמים אחדות בולים לכבוד חנוכה. בשנת 1996 הונפק לראשונה בול חנוכה בארצות הברית, ביוזמת דלית קמחי, וזהו גם הבול הראשון על נושא יהודי שהונפק בארצות הברית. על הבול, בעיצוב חנה סמוטריץ' ובערך נקוב של 32 סנט מופיעה חנוכייה ובה נרות חנוכה צבעוניים והכיתוב HANUKKAH. בול בעיצוב זהה, בערך נקוב של 2.50 ש"ח, הונפק בידי השירות הבולאי בישראל, כמיזם ראשון של בול משותף לישראל ולארצות הברית. הבול הונפק מחדש בארצות הברית בשנת 1999 בערך נקוב של 33 סנט, בשנת 2001 בערך נקוב של 34 סנט ובשנת 2002 בערך נקוב של 37 סנט. בשנת 2004 הונפק בול חנוכה, בעיצוב אתל קסלר, ועליו ציור של סביבון על רקע המילה "HANUKKAH", בערך נקוב של 37 סנט. הבול הונפק מחדש עם ערך נקוב של 39 סנט בשנת 2006, 41 סנט ב-2007 ו-42 סנט ב-2008. בשנת 2009 הונפק בול חנוכה ועליו תצלום של חנוכייה שכל נרותיה דולקים, בערך נקוב של 44 סנט. בחנוכייה עוצבה בידי ליסה רגן וצולמה בידי אירה וקסלר. בשנת 2011 הונפק בול חנוכה, במחיר 44 סנט אך ללא ערך נקוב, למשלוח של מכתב רגיל בארצות הברית, שעליו המילה "HANUKKAH" מופרדת לשמונה אותיות, שאחת מהן (ה-K השנייה) היא בצורת סביבון. בשנת 2013 הונפק בול חנוכה במחיר 46 סנט אך ללא ערך נקוב, למשלוח של מכתב רגיל בארצות הברית, ועליו חנוכייה שכל נרותיה דולקים, על רקע חום. בשנת 2016 בול חנוכה במחיר 50 סנט אך ללא ערך נקוב, למשלוח של מכתב רגיל בארצות הברית, ועליו חנוכייה שכל נרותיה דולקים, על רקע כחול. בשנת 2018 הונפק פעם נוספת בול חנוכה משותף לארצות הברית ולישראל. הבול עוצב בידי אתל קסלר, והוא מציג איור אמנותי של חנוכייה שנוצר בידי תמר פישמן. בשנת 2011 הונפקו שני בולי חנוכה, על האחד חנוכייה שכל נרותיה דולקים, ועל האחר שני סביבונים. על כל אחד משני הבולים מופיע הכיתוב "חנוכה שמח" באנגלית ובצרפתית. בשנת 2017 הונפק בול חנוכה, ועליו ציור של חנוכייה. בשנת 1992, לציון 20 שנה לכינון יחסים דיפלומטיים בין הודו לישראל הונפקו שני בולים משותפים בישראל ובהודו, האחד לציון חג האורים היהודי - חנוכה, והשני לציון חג האורים ההינדי - דיפאוולי. בנובמבר 2011 הונפקה באיי מרשל סדרה של שמונה בולים המוקדשים לשמונת ימי החנוכה. על כל בול מופיעה חנוכייה, שמספר הנרות הדולקים בה הוא כמספרו של היום בימי החג. מצגת בולי חנוכה, באתר "קלריטה ואפרים מצגות" מידע על בולי חנוכה בקטלוג הספרייה הלאומית מידע על סדרת חגי ישראל - "חנוכה", באתר התאחדות בולאי ישראל מידע על חלק מסדרת חנוכה 1993–1999, באתר התאחדות בולאי ישראל מידע על בולי חגי האורים - 20 שנה ליחסים הדיפלומטים ישראל-הודו, הנפקה משותפת, באתר התאחדות בולאי ישראל מידע על בול חנוכה הנפקה משותפת ישראל - ארה"ב, באתר התאחדות בולאי ישראל מידע על בול חנוכה, באתר התאחדות בולאי ישראל מידע על בול ישראל-ארה"ב הנפקה משותפת חג חנוכה שמח, באתר התאחדות בולאי ישראל מידע על בול יובל בצלאל, באתר התאחדות בולאי ישראל מידע על סדרת אמנות הציור 1975, באתר התאחדות בולאי ישראל מידע על סדרת מן המניין - חודשי השנה, באתר התאחדות בולאי ישראל מידע על בול החג של החגים, חיפה, באתר התאחדות בולאי ישראל מידע על סדרת 50 שנה למוזיאון ישראל, באתר התאחדות בולאי ישראל The Chanukah Stamp - The First US Jewish Stamp, Holidays.net לכבוד החנוכה, שׂבֶל ‏84, נובמבר 2010 Israeli-American Hanukkah Stamp, באתר משרד החוץ Stamp Announcement 11-45: Hanukkah, United States Postal Service Hanukkah Forever Stamp, United States Postal Service, November 19, 2013 Hanukkah, United States Postal Service U.S. Postal Service and Israel Post Jointly Issue Hanukkah Stamps, United States Postal Service, October 16, 2018 Canada Post Issues Hanukkah Stamps, CIJA, November 24, 2011 Hanukkah: PermanentTM Domestic Stamps - Booklet of 10, Canada Post Corporation Desh Kapoor, Joint Indian-Israel stamp commemorates Diwali and Hanukkah, Patheos, October 22, 2012 Joint Stamp Issues, 2012